
E L Ő T E R J E S Z T É S

Sülysáp Város Önkormányzata Képviselő-testületének

2017. október 26-án tartandó munkaterv szerinti ülésére

6. napirendhez

Tárgy: A települési szilárd hulladék kezeléséről szóló önkormányzati rendelet módosítása
Tisztelt Képviselő-testület!

2017. szeptember 29-én megtartotta alakuló ülését a Sülysáp Város Önkormányzata részvételével létrejött Duna-Tisza Közi Hulladékgazdálkodási és Környezetvédelmi Önkormányzati Társulás Társulási Tanácsa. A Tanács döntéseiről annak elnöke a mellékelt levélben tájékoztatta az önkormányzatokat. 
Gyakorlati teendőnk jelenleg egy ponttal kapcsolatosan van: módosítanunk kell a hulladékgazdálkodási rendeletünket, hogy abban az új Társulás megjelenhessen mint közszolgáltató. 

A hulladékról szóló 2012. évi CLXXXV. törvény (továbbiakban Ht.) 33. § (2) bekezdése alapján ugyanis a Társulás, mint a tag Önkormányzatok hulladékgazdálkodási feladatainak gyakorlója a hulladékgazdálkodási közfeladat ellátására közbeszerzési eljárást folytat le.
A Ht. és a társulási megállapodás szabályai alapján a szükséges közbeszerzési eljárást a Társulás munkaszervezeti feladatait ellátó Kecskemét Megyei Jogú Város Polgármesteri Hivatala előkészítésében, a társulási tanács által elfogadott közbeszerzési szabályzatban rögzítettekre is figyelemmel legkésőbb 2017. IV. negyedévében célszerű elindítani annak érdekében, hogy az eredményes eljárást követően legkésőbb 2018. április l-jétől már a társulási szinten kiválasztásra kerülő új közszolgáltató végezze a közszolgáltatást valamennyi településen.
A közbeszerzési eljárás megindítását megelőzően viszont, tekintettel arra, hogy a Ht. 35. § (1) bekezdése szerint a települési önkormányzat képviselő-testülete önkormányzati rendeletben állapítja meg az önkormányzati hulladékgazdálkodási közfeladat ellátásának rendjét és módját, a Megállapodás elfogadásával a Társulásra történt hulladékgazdálkodási feladat- és hatáskörök átruházását valamennyi önkormányzat képviselő-testülete hulladékgazdálkodási tárgyú önkormányzati rendeletének értelemszerű módosításával szükséges megerősíteni. A rendelet módosítását követően a hulladékgazdálkodási közszolgáltatás megszervezésével összefüggő valamennyi feladatot a Társulás fogja ellátni, ideértve a meglévő szerződések megszüntetésére irányuló feladatot is.
Kérem az előterjesztett rendeletmódosítás szíves megtárgyalását és elfogadását.

Sülysáp, 2017. október 19.

Horinka László s.k.

MELLÉKLET
Sülysáp Város Önkormányzata Képviselő-testületének

…/2017. (...) önkormányzati rendelete 

a települési szilárd hulladék kezeléséről szóló 16/2011. (X. 4.) önkormányzati rendelet módosításáról

Sülysáp Város Önkormányzatának Képviselő-testülete az Alaptörvény 32. cikk (2) bekezdésével, a Magyarország helyi önkormányzatairól szóló 2011. évi CLXXXIX. törvény 13. § (1) 19. pontjával, valamint a hulladékról szóló 2012. évi CLXXXV. törvény 88. § (4) bekezdésével kapott felhatalmazással, illetve feladatkörében a következőket rendeli el:

1. §
Sülysáp Város Önkormányzata Képviselő-testületének a települési szilárd hulladék kezeléséről szóló 16/2011. (X. 4.) önkormányzati rendelete (a továbbiakban: Hr.) 2. § (2) bekezdése helyébe a következő rendelkezés lép:
„(2) Az önkormányzat hulladékgazdálkodási feladatait a társulási megállapodásban foglaltak szerint a Duna-Tisza Közi Hulladékgazdálkodási és Környezetvédelmi Önkormányzati Társulás látja el.”
2. §
Ez a rendelet a kihirdetését követő napon lép hatályba, majd az azt követő napon hatályát veszti.

Sülysáp, 2017. október 26.


Horinka László
dr. Tóth Krisztina

